CELEX: 62011CN0360
Language: bg
Date: 2011-07-08 00:00:00
Title: Дело C-360/11: Иск, предявен на 8 юли 2011 г. — Европейска комисия/Кралство Испания

24.9.2011   
            
            
               BG
            
            
               Официален вестник на Европейския съюз
            
            
               C 282/8
            
         Иск, предявен на 8 юли 2011 г. — Европейска комисия/Кралство Испания
   (Дело C-360/11)
   2011/C 282/15
   Език на производството: испански
   
      Страни
   
   
      Ищец: Европейска комисия (представител: L. Lozano Palacios)
   
      Ответник: Кралство Испания
   
      Искания
   
   
               —
            
            
               да се обяви, че с прилагането на намалена ставка на ДДС към:
               
                           —
                        
                        
                           медицинските вещества, които могат да се използват по обичаен и подходящ начин за получаването на лекарствени продукти съгласно член 91, алинея първа, параграф 1, точка 5 от испанския Закон за ДДС,
                        
                     
                           —
                        
                        
                           санитарните продукти, материали, оборудване или инструменти, които, разглеждани обективно, могат да се използват само за предпазване, диагностика, терапия, облекчаване или лечение на болести или заболявания при човека или животните, но които не са „използвани обикновено за облекчаване или терапия на увреждания, за лично и изключително използване от лица с увреждания“, съгласно член 91, алинея първа, параграф 1, точка 6, алинея втора от испанския Закон за ДДС,
                        
                     
                           —
                        
                        
                           апаратите и принадлежностите към тях, които могат да бъдат предназначени основно или главно за компенсиране на физически увреждания при животни, съгласно член 91, алинея първа, параграф 1, точка 6, алинея първа от испанския Закон за ДДС,
                        
                     
                           —
                        
                        
                           апаратите и принадлежностите към тях, използвани основно и главно за компенсиране на физически увреждания при човека, но които не са предназначени за лично и изключително използване от „лицата с увреждания“, като този термин се използва в обичайното му значение, т.е. в различен и по-тесен смисъл от този на термина „лице, страдащо от заболяване“, съгласно член 91, алинея първа, параграф 1, точка 6, алинея първа от испанския Закон за ДДС,
                        
                     Кралство Испания не е изпълнило задълженията си по член 98, тълкуван във връзка с приложение III към Директива 2006/112/ЕО (1) на Съвета от 28 ноември 2006 година относно общата система на данъка върху добавената стойност.
            
         
               —
            
            
               Да се осъди Кралство Испания да заплати съдебните разноски.
            
         
      Правни основания и основни доводи
   
   Комисията счита, че системата на намалени ставки на ДДС, предвидена в член 91, алинея първа, параграф 1, точки 5 и 6, и алинея втора, параграф 1, точка 3 от испанския Закон за ДДС, излиза извън приложното поле на допустимото съгласно Директивата за ДДС, тъй като надхвърля възможностите, които предоставят на държавите членки категории 3 и 4 от приложение III към посочената директива. Тълкуването от страна на испанските власти е в противоречие с текста и структурата на директивата, и противоречи на съдебната практика, съгласно която изключенията от основните правила на общата система на ДДС трябва да се тълкуват стриктно.
   
      (1)  ОВ L 347, стр. 1; Специално издание на български език, 2007 г., глава 9, том 3, стр. 7.